《谢几道见示佳什因次元韵二首》
宋代·王令

曾酬唱和向家溪，嫫母终惭敌艳妻。
岂意误将三献玉，翻来轻博一丸泥。
利能绝地同庄剑，巧可凌云上鲁梯。
巾衍珍藏虽已固，祗愁飞去化为霓。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。